Изх.№25-00-21/18.02.2025г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

от

**инж. Недко Фиданов Кулевски – кмет на община Рудозем**

**ОТНОСНО:** Приeмане на Наредба за изменение и допълнение на Наредба за определяне и администриране на местните такси и цени на услуги на територията на община Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Община Рудозем предоставя на гражданите и организациите различни по своето естество и същност услуги и права. Част от тях са нормативно определени, както и правомощието на общините да събират такси за тяхното предоставяне е изрично предвидено. Изчерпателно в чл. 6, ал. 1 от Закона за местни данъци и такси са регламентирани видовете местни такси, които общините могат да събират: такса битови отпадъци, такси за ползване на пазари, тържища, панаири, тротоари, площади и улични платна, за ползване на детски ясли, детски кухни, детски градини, специализирани институции за предоставяне на социални услуги, общежития и други общински социални услуги, дейностите по хранене на децата в задължителното предучилищно образование, за технически услуги, за административни услуги, за откупуване на гробни места, за дейности по обща подкрепа по смисъла на ЗПУО, които не се финансират от държавния бюджет и се осъществяват от центровете за подкрепа за личностно развитие, за притежаване на куче и други местни такси определени със закон.

Целта на така изброените по-горе такси е възстановяване на разходите по предоставяне на съответните услуги, като именно в правомощията на общински съвет е да определи размера на таксите, като се спазят определените в чл. 8, ал. 1 от ЗМДТ, принципи - възстановяване на пълните разходи на общината по предоставяне на услугата, създаване на условия за разширяване на предлаганите услуги и повишаване на тяхното качество и постигане на по-голяма справедливост при определяне и заплащане на местните такси.

През последните години се наблюдава настъпването на множество обществено- икономически, политически, социални и нормативни промени. В тази връзка е налице необходимостта от конкретна промяна /повишаване или намаляване/ на местните такси и цени на услуги. Някои от предлаганите от Община Рудозем услуги са отпаднали поради изменения на различни нормативни актове от по-високо ниво. В същото време отново поради такива изменения са възникнали нови задължения от компетентността на общините, което налага уреждането на нови услуги в съответните приложения в Наредбата за определяне и администриране на местните такси и цени на услуги на територията на община Рудозем и такси и цени за тях. Сега действащата Наредбата за определяне и администриране на местните такси и цени на услуги на територията на община Рудозем е претърпяла изменения и допълнения, но всички те са се изразявали само в единични такива според конкретно възникнала необходимост. Липсват съществени изменения и допълнения на същата съобразно обществено-икономическа и нормативна обстановка в страната. С оглед на това, предвид ясно изразената тенденция от необходимост за увеличаване, респективно намаляване, на местните такси и цени на услуги на територията на община Рудозем, отмяната, респективно създаването на услуги, отстраняването на допуснати грешки, както и привеждането на Наредбата за определяне и администриране на местните такси и цени на услуги на територията на община Рудозем в унисон с действащото българско законодателство и актуалната обществено- икономическа обстановка, се обуславя необходимостта от приемането на изменения и допълнения относно видовете предлагани услуги и техните такси и цени, заложени в подзаконовия нормативен акт.

Освен това във връзка с въвеждането на еврото като официална валута в България, със Закона за въвеждане на еврото в Република България, обн. ДВ бр. 70 от 20.08.2024 г. са извършени изменения на нормативната уредба на национално ниво, включително и в Закона за местните данъци и такси, обн. в ДВ, бр. 64 от 29.07.2024 г.

Съгласно § 5 от Преходните и заключителни разпоредби към Закона за въвеждане на еврото, действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в този закон правила за превалутиране. Когато паричната сума в левове е посочена в закон или в подзаконов нормативен акт като резултат от въвеждане в българското законодателство на правен акт на Европейския съюз, в който изрично е посочена съответна сума в евро, при изменение на закона, съответно на подзаконовия нормативен акт, се посочва сумата в евро от правния акт на Европейския съюз.

Държавните органи и органите на местното самоуправление следва да приемат в 6-месечен срок от влизането в сила на този закон:

1. подзаконови нормативни актове по прилагането на този закон;
2. изменения и допълнения в подзаконови нормативни актове, необходими за изпълнението на този закон във връзка с въвеждане на еврото като парична единица на Република България, като измененията и допълненията в актовете влизат в сила от датата на въвеждане на еврото в Република България.

В изпълнение на Методически указания от Националното сдружение на общините в Република България към административните органи за адаптиране на информационните системи за работа с евро, утвърдени с актуализирания Национален план за въвеждане на еврото в Република България, приет с РМС № 797 от 13 ноември 2023 год., дадени с писмо с изх. № И-1677/25.09.20234 год., следва да се актуализират всички размери на такси и цени на услуги в НОАМТЦУ, като за всички определени се посочи съответния еквивалент в евро съгласно официалния валутен курс на лева към еврото, равен на централния курс от 1,95583 лева за 1 евро.

Имайки предвид изложените мотиви, на основание чл. 21, ал. 2 от ЗМСМА, във връзка с чл. 76, ал. 3 и чл. 79 от АПК, предлагам на Общински съвет-Рудозем да разгледа, обсъди и да приеме следното

**ПРОЕКТОРЕШЕНИЕ:**

Общински съвет - Рудозем приема Наредба за изменение и допълнение на Наредба за определяне и администриране на местните такси и цени на услуги на територията на община Рудозем, както следва:

**§ 1. В чл. 2 ал. 4 се изменя така:**

„(4) Разрешение за отсрочване или разсрочване на задължение за местни такси над 30 000.00 лв./15338.76 евро или за срок по-голям от една година се издава от кмета на общината след решение на Общинския съвет”.

**§ 2. В чл. 19 ал. 1, ал. 8 и ал. 9 се изменят така:**

„(1)Общинският съвет утвърждава план-сметка за приходите и разходите за събиране и извозване, обезвреждане на битовите отпадъци, както и поддържането на чистотата на териториите за обществено ползване в Община Рудозем.

С решение 175/30.12.2024 г. за 2025 г. е утвърдена План-сметка и калкулация за разходите, необходими за обезпечаване дейността по събиране и извозване, депониране на битовите отпадъци и поддържането на чистотата на териториите за обществено ползване, маршрутен график в общ размер 650305.00 лв./332495.67 евро.

|  |  |  |
| --- | --- | --- |
| I. | Разходи по видове дейности : | 650305.00 лв./  332495.67 евро |
|  |  |  |
| 1. | Събиране и извозване на битови отпадъци | 169881.00 лв./  86858.78 евро |
| 2. | Обезвреждане на битови отпадъци и поддържане на депо | 178242 лв./  91133.69 евро |
| 3. | Поддържане  на  чистотата  на териториите за обществено ползване | 302182.00 лв./  154503.20 евро |
|  |  |  |
| II. | Прогнозни приходи от такса битови отпадъци за *2025г.* | 650305.00 лв./  332495.67 евро |
|  |  |  |
| 1. | Такса битови отпадъци от физически лица | 351165.00 лв./  179547.81 евро |
| 1.1. | За събиране и извозване на битови отпадъци | 91736.00 лв./  46903.87 евро |
| 1.2. | Обезвреждане на битови отпадъци и поддържане на депо | 96251.00 лв./  49212.35 евро |
| 1.3. | Поддържане на чистота на местата за обществено ползване | 163178.00 лв./  83431.59 евро |
|  |  |  |
| 2. | Такса битови отпадъци от  юридически лица | 299140.00 лв./  152947.85 евро |
| 2.1. | За събиране и извозване на битови отпадъци | 78145.00 лв./  39954.90 евро |
| 2.2. | Обезвреждане на битови отпадъци и поддържане на депо | 81991.00 лв./  41921.33 евро |
| 2.3. | Поддържане на чистота на местата за обществено ползване | 139004 лв./  71071.62 евро |

„(8) за фирмите, заявили брой съдове заплащат цената на вид съд плюс 8,4 %о за поддържане чистотата на обществените места и депо. Таксата за заявен съд е както следва за брой - контейнер тип „Бобър” – 500.00 лв./255.65 евро и за кофа – 100.00 лв./51.13 евро”.

„(9)Фирми, които сами извозват промишлените си отпадъци, както и генерирани битови отпадъци, които не са попаднали в системата за организирано сметосъбиране до депо за ТБО заплащат такса в размер 120.00 лв./61.36 евро на тон за депониране плюс отчисленията по чл.64 и чл.60 от ЗУО към РИОСВ”.

§ 3. Заглавието на Раздел II се изменя така: „ТАКСА ЗА ПОЛЗВАНЕ НА ПАЗАРИ, ТЪРЖИЩА, ПАНАИРИ, ТРОТОАРИ, ПЛОЩАДИ и УЛИЧНИ ПЛАТНА”.

**§ 4. В чл. 23 ал. 1, ал. 3, ал. 4, ал. 5, ал. 6 и ал. 7 се изменят така**:

“(1) За ползване на пазари с цел търговия със селскостопанска продукция таксата се определя, както следва :

1. На кв. м а/ на ден – 2.00 лв./1.02 евро.

б/ на месец според зоната

- I зона- централен площад, Дом на културата, сградата на Общинска администрация – 4.00 лв./2.05 евро за кв.м.

- II зона – останалата част от града без кварталите – 2.00 лв./1.02 евро за кв.м.

- III зона – кварталите и селата – 2.00 лв./1.02 евро за кв.м.

2. за продажба с кола, впрегната с добитък на ден – 2 .50 лв./1.28 евро.

1. за продажба с лек автомобил на ден – 8.00 лв./4.09 евро.
2. за продажба от товарен автомобил /автомобил с ремарке/ на ден 20.00 лв./10.23 евро.
3. годишна такса за разносна търговия – 100.00 лв./51.13 евро”.

„(3) Таксите за ползване на тротоари, площади, улични платна и други терени за търговска дейност на открито, включително за разполагане на маси, столове, витрини се събира такса на кв.м както следва :

а / на ден – 2.00 лв./1.02 евро.

б/ на месец според зоната

І зона – централен площад, Дом на културата, сградата на Общинска администрация - 4.00 лв./2.05 евро.

ІІ зона – останалата част от града без кварталите - 3.00 лв./1.53 евро.

ІІІ зона – кварталите и селата - 2.00 лв./1.02 евро”.

„(4) за местата, върху които се организират панаири, събори, празници за продажби на стоки се събира такса на кв.м на ден в размер на 4.00 лв./2.04 евро”.

„(5) за места, върху които са организирани панорами, стрелбища и други – 2.00 лв./1.02 евро на ден”.

„(6) за ползване на тротоари, площади, улични платна и други общински терени за разполагане на строителни материали се събира такса :

а/ за града – 4.00 лв./2.05 евро за кв.м. на ден.

б/ за селата – 2.00 лв./1.02 евро за кв.м. на ден”.

**§ 5. Чл. 23, ал. 7 се отменя.**

**§ 6. Чл. 24 и чл. 25 се отменят.**

**§ 7. Чл. 24 със следния текст: „Таксите се събират от служители на Общинска администрация.” се отменя.**

**§ 8. Чл. 25, ал. 3 се изменя така:**

„(3) Цената на услугата по ал. 1 е в размер на 60.00 лв./30.68 евро на месец”.

§ 9. В чл. 27 са създава нова подточка „в/” със следния текст:

„в/ за отпадъци от пясъкоуловители на пречиствателни станции за отпадни води – 10.00 лв./ 5.11 евро за тон”.

**§ 10. Чл. 31 се изменя така:**

„Чл.31. Размерът на таксите за технически услуги се определя, както следва:

1. издаване на скица за недвижим имот – формат A4 - 20.00 лв./10.23 евро, формат А3 – 30.00 лв./15.34 евро, формат А2 – 40.00 лв./20.45 евро, А1 – 50.00 лв./25.56 евро.
2. издаване на извадка от действащия регулационен или кадастрален план – 10.00 лв./5.11 евро.
3. издаване на скица за недвижим имот с указан начин на застрояване – 25.00 лв./12.78 евро.
4. нанасяне на регулация върху скица - 20.00 лв./10.23 евро.
5. повторна заверка на скица от издаването на която са изтекли 6 месеца - 10.00 лв./5.11 евро.
6. издаване на удостоверение за регулационно положение - 20.00 лв./10.23 евро.
7. заверка на протокол при определяне на строителна линия и ниво на строеж и откриване на строителна площадка за 1 бр. обект - 20.00 лв./10.23 евро.
8. съгласуване и одобряване на технически и работен проект и издаване на разрешение за строеж:

а) за линеен обект – на метър 1% от стойността на инвестицията, но не по-малко от 100.00 лв./51.13 евро.

б) за стандартен обект – до 100 кв.м. 100.00 лв./51.13 евро; над 100 кв.м. 1.00 лв./0.51 евро на кв. м. РЗП.

в) разрешение за промяна на предназначение без извършване на СМР – 0.50 лв./0.26 евро на кв.м., но не по-малко от 50.00 лв./25.56 евро.

г) повторно заверяване на РС – 50% от стойността на издаденото РС.

1. издаване на разрешение за строеж в случаите, когато не се изисква одобряване на инвестиционни проекти:

а) за линеен обект – на метър 1% от стойността на инвестицията, но не по-малко от 100.00 лв./51.13 евро.

б) за стандартен обект - 1.00 лв./0.51 евро на кв. м. РЗП.

1. съгласуване и одобряване на идейни инвестиционни проекти, по които се издава разрешение за строеж:

а) за линеен обект – на метър 1% от стойността на инвестицията, но не по-малко от 100.00 лв./51.13 евро.

б) за стандартен обект - 1.00 лв./0.51 евро на кв. м. РЗП.

1. издаване на разрешение за строеж в земеделски и горски фонд без промяна на предназначението:

а) за линеен обект – на метър 1% от стойността на инвестицията, но не по-малко от 100.00 лв./51.13 евро.

б) за стандартен обект - 1.00 лв./0.51 евро на кв. м. РЗП.

1. заверка на протокол, заповед, кореспонденция и друга документация, съхранявана в дирекция „Строителство и благоустройство на територията“- 10.00 лв./5.11 евро.
2. издаване на разрешение за поставяне на преместваеми обекти - 50.00 лв./25.56 евро.
3. одобряване на ПУП, изменения на ПУП, парцеларни планове, устройствени схеми и общи устройствени схеми - 50.00 лв./25.56 евро.
4. издаване на удостоверение за въвеждане в експлоатация на обекти по чл.177, ал.3 от ЗУТ - 50.00 лв./25.56 евро.
5. издаване на удостоверение за нанасяне на новопостроени обекти в действащия кадастрален план по чл.52 от ЗКИР - 20.00 лв./10.23 евро.
6. допускане (разрешаване) на изработване на ПУП - 20.00лв./10.23 евро.

18. издаване на удостоверение за степен на завършеност на строеж - 20.00лв./10.23 евро.

19. попълване на имот в кадастралните планове - 20.00 лв./10.23 евро.

20. одобряване на изгубен одобрен инвестиционен проект, по който е изпълнен строеж, чрез заснемане - 20.00 лв./10.23 евро.

21. издаване на удостоверение за доброволна делба по чл. 202 от ЗУТ - 20.00 лв./10.23 евро.

22. издаване на удостоверение за идентичност на УПИ - 20.00 лв./10.23 евро.

23. издаване на удостоверение за премахване на сгради негодни за ползване или застрашени от самосрутване - 20.00 лв./10.23 евро.

24. представяне и вписване в регистър на технически паспорт на строеж - 20.00 лв./10.23 евро.

25. отразяване на промени в разписния списък към кадастрален план - 20.00 лв./10.23 евро.

26. издаване на удостоверение по чл.13 от ЗСПЗЗ - 20.00 лв./10.23 евро.

27. издаване на удостоверение по §16 и §127 от ПЗР на ЗИД към ЗУТ – 50.00 лв./25.56 евро.

28. други технически услуги - 20.00 лв./10.23 евро.

**§ 11. В чл. 33, ал. 1 се изменя така:**

„Чл.33. (1) За извършване на услуги по гражданското състояние се заплащат следните такси:

1. издаване на удостоверение за наследници с ЕГН – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

2. издаване на удостоверение за наследници без ЕГН – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

3. издаване на удостоверение за идентичност на лице с различни имена – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

4. издаване на удостоверение за семейно положение, съпруг/а и деца – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

5. издаване на удостоверение за съпруг/а и родствени връзки – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

6. издаване на удостоверение за родените от майка деца – експресна - 10.00 лв./5.11 евро, обикновена в рамките на 10 работни дни – 5.00 лв./2.56 евро.

7. издаване на удостоверение за несъставен акт за раждане или акт за смърт – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

8. издаване на дубликат / препис-извлечение / от акт за раждане, акт за смърт и акт за брак – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

9. преиздаване на акт за раждане, акт за смърт и акт за брак от чужбина – 30.00 лв./15.34 евро.

10. сключване на граждански брак – 50.00 лв./25.56 евро.

11. издаване на удостоверение за българско гражданство – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

12. издаване на удостоверение за правно ограничение – експресна - 10.00 лв./5.11 евро, обикновена в рамките на 10 работни дни – 5.00 лв./2.56 евро.

13. издаване на удостоверение за вписване в регистъра на населението – експресна - 10.00 лв./5.11 евро, обикновена в рамките на 10 работни дни – 5.00 лв./2.56 евро.

14. други видове удостоверения – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

15. легализация на документи за чужбина - 20.00 лв./10.23 евро.

16. заявление за припознаване на дете - 20.00 лв./10.23 евро.

17. преписи от документи – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

18. нотариална заверка при удостоверяване на съдържанието на частни документи без определен материален интерес съгласно тарифа за нотариалните такси към ЗННД:

а) за първа страница – 10.00 лв./5.11 евро.

б) за всяка следваща – 2.00 лв./1.02 евро.

19. нотариална заверка при удостоверяване на датата и подписите на частни документи без определен материален интерес съгласно тарифа за нотариалните такси към ЗННД:

а) за първи подпис - 5.00 лв./2.56 евро.

б) за всеки следващ подпис - 2.00 лв./1.02 евро.

в) на документ, който ще се ползва за учредяване, промяна или прекратяване на права върху имот, за всеки подпис – 10 лв. /5.11 евро.

г) при преупълномощаване таксата за подпис на документ, който ще се ползва за учредяване, промяна или прекратяване на права върху имот, е в двойния размер на таксата по буква "в".

20. За удостоверяване верността на преписи и извлечения от документи и книжа:

а) за първата страница – 3.00 лв./1.53 евро.

б) за всяка следваща страница 2.00 лв./1.02 евро.

21. заявление/молба за промяна на име и възстановяване на име по чл.19а от ЗГР – експресна - 20.00 лв./10.23 евро, обикновена в рамките на 10 работни дни - 10.00 лв./5.11 евро.

22. издаване на удостоверения за постоянен адрес и настоящ адрес(при вече съществуващ) – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

23. заявяване на нов постоянен адрес и издаване на удостоверение - 5.00 лв./2.56 евро.

24. заявление за адресна регистрация и издаване на удостоверение за настоящ адрес – 5.00 лв./2.56 евро.

25. издаване на удостоверение за декларирани данни – експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

26. издаване на удостоверение за платен данък наследство – експресна - 10.00 лв./5.11 евро, обикновена в рамките на 7 работни дни - 5.00 лв./2.56 евро.

27. издаване на удостоверение или дубликат на документ/квитанция за платен данък МПС – експресна - 10.00 лв./5.11 евро, обикновена в рамките на 7 работни дни - 5.00 лв./2.56 евро.

28. издаване на данъчна оценка на недвижим имот – експресна 10.00 лв./5.11 евро, обикновена в рамките на 10 работни дни - 5.00 лв./2.56 евро.

29. заверка на декларация по чл.14 от ЗМДТ - 5.00 лв./2.56 евро.

30. издаване на други удостоверения - 10.00 лв./5.11 евро.

31. издаване на служебна бележка - 5.00 лв./2.56 евро.

32. издаване на удостоверение за липса на задължения към Общината - експресна - 10.00 лв./5.11 евро, обикновена в рамките на 10 работни дни - 5.00 лв./2.56 евро.

Съгласно чл. 111 от ЗМДТ и по производствата за настаняване под наем, продажби и замени или учредяване на вещи права върху общински имоти се заплаща такса :

33. издаване на свидетелство за собственост при продажба на едър добитък - 5.00 лв./2.56 евро.

34. издаване на удостоверение за платен изискуем данък - експресна - 10.00 лв./5.11 евро, обикновена в рамките на 7 работни дни - 5.00 лв./2.56 евро”.

**§ 12. В чл. 33 се създава нова ал. 3 със следния текст:**

„(3)Таксите за предоставяне на електронни административни услуги са с намаление десет на сто, съгласно чл.10а от ЗЕУ.”

**§ 13. В чл. 34, ал. 1 се изменя така:**

“(1) За притежаване на куче собственикът заплаща годишна такса в размер на 20.00 лв./10.23 евро”.

**§ 14. Чл. 37 се изменя така:**

„ Размера на таксите за рекламна дейност са както следва:

Размери на рекламното табло – кв.м Цена лв./евро на месец

============================== =============

ВЪНШНА РЕКЛАМА

До 0.5 кв.м 3.00 лв./1.53 евро на месец

От 0.5 до 1 кв.м 6.00 лв./3.07 евро на месец

Над 1 кв.м 10.00 лв./5.11 евро на месец

Рекламни табла, монтирани на самостоятелни стойки

===============================================

До 0.5 кв.м 2.00 лв./1.02 евро на месец

От 0.5 до 1 кв.м 4.00 лв./2.05 евро на месец

Над 1 кв.м 8.00 лв./4.09 евро на месец

Информационно-указателни табели

===============================

До 0.5 кв.м 1.00 лв./0.51 евро на месец

От 0.5 до 1 кв.м

- външна 2.00 лв./1.02 евро на месец

- на самостоятелна стойка 4.00 лв./2.05 евро на месец

Над 1 кв.м

- външна 3.00 лв./1.53 евро на месец

- на самостоятелна стойка 5.00 лв./2.56 евро на месец”

**§ 15. В чл. 38, ал.1, т. 1 и т. 3 се изменят така:**

„1. до 15 години:

-град Рудозем-10.00 лв./5.11 евро

-останалите населени места-5.00 лв./2.56 евро”

„3. за ползване на семейни гробни места, състоящи се от два гроба

- 20.00 лв./10.23 евро за второто място и след 8 години още 20.00 лв./10.23 евро за първото”.

**§ 16. В Чл. 40, т. 1 се изменя така:**

„Цени по категории дървесина

|  |  |  |  |  |  |  |
| --- | --- | --- | --- | --- | --- | --- |
| № | Наименование | Мярка | Цена – лв./евро с ДДС | | | |
|  | Дървен материал |  | Иглолистни | | Широколистни | |
| І | 1. Стояща дървесина на корен 2. Дървесина добита на склад |  | 1 | 2 | 1 | 2 |
| 1. | Строителна дървесина |  |  |  |  |  |
|  | а) едра / трупи за бичене > 50 см / | куб. м | 180.00 лв./  92.03 евро | 220.00 лв./  112.48 евро | 140.00 лв./  71.58 евро | 180.00 лв./  92.03 евро |
|  | - едра / трупи за бичене от 30 до 49 см / | куб. м | 170.00 лв./  86.92 евро | 210.00 лв./  107.37 евро | 130.00 лв./  66.47 евро | 170.00 лв./  86.92 евро |
|  | - едра / трупи за бичене от 18 до 29 см / | куб. м | 160.00 лв./  81.81 евро | 200.00 лв./  102.26 евро | 120.00 лв./  61.36 евро | 160.00 лв./  81.81 евро |
|  | б) средна / трупи за бичене от 8 до 17см / | куб. м | 70.00 лв./  35.79 евро | 110.00 лв./  56.24 евро | 85.00 лв./  43.46 евро | 125.00 лв./  63.91 евро |
|  | в) дребна / литровици, саръци / | куб. м | 65.00 лв./  33.23 евро | 105.00 лв./  53.69 евро | 75.00 лв./  38.35 евро | 115.00 лв./  58.80 евро |
| 2. | Дърва за горене и вършина |  |  | | | |
|  | а) дърва от иглолистни дървесни видове | пр.куб.м | 15.00 лв./7.67 евро | | | |
|  | б) дърва от широколистни меки дървесни видове и акация | пр.куб.м | 15.00 лв./7.67 евро | | | |
|  | в) дърва от широколистни твърди дървесни видове | пр.куб.м | 25.00 лв./12.78 евро | | | |
|  | г) вършина | пр.куб.м | 15.00 лв./7.67 евро | | | |
| ІІ | Добита на склад дървесина |  |  | | | |
| 1. | Дърва за горене: |  |  | | | |
|  | а) дърва от иглолистни дървесни видове | пр.куб.м | 55.00 лв./28.12 евро | | | |
|  | б) дърва от широколистни меки дървесни видове и акация | пр.куб.м | 65.00 лв./33.23 евро | | | |
|  | в) дърва от широколистни твърди дървесни видове | пр.куб.м | 70.00 лв./35.79 евро | | | |

За издаване на превозен билет и разрешително за отсичане на дървета за имоти извън горски територии, общинска и частна собственост се заплаща:

|  |  |  |  |
| --- | --- | --- | --- |
| № | НАИМЕНОВАНИЕ  НАИМЕНОВАНИЕ | НОРМАТИВНО ОСНОВАНИЕ  ОСНОВАНИЕ | КРАЙНА ЦЕНА  КРАЙНА ЦЕНА |
| 1.  . | Разрешително за отсичане на дървета | чл. 32, ал. 2 и  ал. 3 от ЗОСИ | 8.00 лв./4.09 евро/бр.  ,. |
| 2. | Издаване на превозен билет | чл. 211, ал. 2, т. 4 от ЗГ | 2.00 лв./1.02 евро |

Издаване на позволително за сеч, превозен билет и маркиране на дървесина добита от горски територии, общинска собственост се заплаща:

|  |  |  |  |
| --- | --- | --- | --- |
| НАИМЕНОВАНИЕ  НАИМЕНОВАНИЕ | НОРМАТИВНО  ОСНОВАНИЕ | МЯРКА  Мярка | КРАЙНА ЦЕНА  КРАНА ЦЕНА |
| Маркиране на иглолистни и широколистни дървени материали |  |  |  |
| Едра строителна дървесина | чл. 205 от ЗГ  чл. 16, ал. 4 от Наредба № 1 за контрола и опазването на горските територии | куб. м. | 1.00 лв./0.51 евро |
| Средна строителна дървесина | куб. м. | 1.00 лв./0.51 евро |
| Дребна строителна дървесина | куб. м. | 1.00 лв./0.51 евро |
| Дърва за огрев | куб. м. | 1.00 лв./0.51 евро |
| Издаване на позволително за сеч | чл. 108, ал. 1, т. 2 от ЗГ | за 1 брой | 1.50 лв./0.77 евро |
| Издаване на превозен билет | чл. 211, ал. 2, т. 2 от ЗГ | за 1 брой | 2.00 лв./1.02 евро |

**§ 17. Приложение № 2 „С П И С Ъ К на видовете услуги, права и цени към тях, които извършва Общинска администрация” се изменя така:**

|  |  |  |
| --- | --- | --- |
| № по ред | Вид услуга | Цена - лева/евро |
| 1. | Издаване на заверено препис-извлечение от решения, протоколи, заповеди, актове, договори | 5.00 лв./2.56 евро/стр. |
| 2. | Удостоверение за трудов стаж /майчинство/ | безплатно |
| 3. | Ксерокопиране  едностранно А4  едностранно А3  двустранно А4  двустранно А3 | 0.12 лв./0.06 евро/стр.  0.18 лв./0.09 евро/стр.  0.24 лв./0.12 евро/стр.  0.48 лв./0.25 евро/стр. |
| 4. | Разпечатване  едностранно  двустранно  цветно | 0.24 лв./0.12 евро/стр.  0.36 лв./0.18 евро/стр.  1.20 лв./0.61 евро/стр. |
| 5. | Препис-извлечение от емлячен регистър | 2.00 лв./1.02 евро/бр. |
| 6. | Наем земя в регулация - годишно  такса “Зелени площи” за 1 дка  такса за засаждане на земеделски култури, ливади на 1 дка, касаещи малоимотни и безимотни  такса за земя за 1 дка, получени на търг | 3 % от МРЗ  10 % от МРЗ  20 % от МРЗ |
| 7. | Изготвяне на удостоверение за изплатен приватизационен обект | 5.00 лв./2.56 евро |
| 8. | Тръжни книжа:  а/ за приватизация  б/ за отдаване под наем на общинска собственост за стопански нужди  в / за продажба по ЗОС  г / за отстъпено право на строеж  д / за възлагане на обществен превоз  е / други процедури | 100.00 лв./51.13 евро  60.00 лв./30.68 евро  84.00 лв./42.95 евро  60.00 лв./30.68 евро  60.00 лв./30.68 евро  60.00 лв./30.68 евро |
| 9. | Извършване на обстоятелствена проверка | 5.00 лв./2.56 евро |
| 10. | Издаване на маршрутен пропуск за транспортно-производствени нужди за едно транспортно средство за един месец | 5.00 лв./2.56 евро |
| 11. | Регистрация на търговски обект | 2.00 лв./1.02 евро |
| 12. | Бланки  а / разрешение за търговия  б / заявление за лиценз  в / молба за регистрация на търговски обект  г / пропуски за базари  д / заповед за категоризация  е / работното време на търговски обект  ж / разрешение за таксиметров превоз на пътници с лек автомобил | 5.00 лв./2.56 евро  5.00 лв./2.56 евро  5.00 лв./2.56 евро  5.00 лв./2.56 евро  5.00 лв./2.56 евро  5.00 лв./2.56 евро  5.00 лв./2.56 евро |
| 13. | За заверка на дневници /регистри/ за покупка и продажба на черни и цветни метали | 15.00 лв./7.67 евро |
| 14. | Регистрация на кучета | 2.00 лв./1.02 евро |
| 15. | Образци от документи, необходими за сключване на граждански брак | 5.00 лв./2.56 евро |
| 16. | Такса провеждане на ритуал /в зала на Общината/ | 50.00 лв./25.56 евро |
| 17. | Музикално оформление на обреда, механична музика | 5.00 лв./2.56 евро |
| 18. | Услуга с вишка | 30.00 лв./15.34 евро/час 1.50 лв./0.77 евро/км.  Цени с ДДС |
| 19. | Услуга с мотометачен автомобил | 24.00 лв./12.27 евро/час 1.50 лв./0.77 евро/км  Цени с ДДС |
| 20. | Услуги с Камаз миячен /водоноска/ СМ 10-44 дизел | 30.00 лв./15.34 евро/час 2.40 лв./1.23 евро/км  Цени с ДДС |
| 21. | Услуга с челен товарач „Валтра“ | 36.00 лв./18.41 евро/час 1.50 лв./0.77 евро/км  Цени с ДДС |
| 22. | Услуга с камион „Мерцедес“ | 9.00 лв./4.60 евро товарене и разтоварване  2.40 лв./1.23 евро/км.  Цени с ДДС |
| 23. | Издаване на превозен билет за извозване на дървен материал | 2.00 лв./1.02 евро/бр. |
| 24. | Издаване на разрешително за отсичане на дървета на основание чл.32 от ЗОСИ | 8.00 лв./4.09 евро/бр. |
| 25. | Наем зали  -Зала Общински съвет  -Заседателна зала-ет. 3  -Зала Туристически център  -Голяма зала –Дом на културата | 24.00 лв./12.27 евро/час  12.00 лв./6.14 евро/час  12.00 лв./6.14 евро/час  60.00 лв./30.68 евро/час  Цени с ДДС |
| 26. | Наем спортни съоръжения  -Спортна зала  -Спортни игрища  -Фитнес зала    -Тенис корт | 30.00 лв./15.34 евро/час  30.00 лв./15.34 евро/час  2.40 лв./1.23 евро/час 15.00 лв./7.67 евро/месец  6.00 лв./3.07евро/час  за двама  30.00 лв./15.34 евро/месец  Цени с ДДС |
| 27. | Наем земя в регулация –годишна такса  а/ зелени площи за 1 дка.  б/такса за засаждане на земеделски култури, ливади- 1 дка. | 3% от МРЗ  10% от МРЗ |
| 28. | Издаване на маршрутен пропуск за транспортно-производствени нужди на едно транспортно средство – годишна такса | Тримесечна такса 40.00 лв./20.45 евро  Полугодие такса  70.00 лв./35.79 евро  Годишна такса  100.00 лв./51.13 евро |
| 29. | Наем земя в регулация з годишна такса  а/ зелени площи за 1 дка  б/такса за засаждане на земеделски култури, ливади – 1 дка | 3% от МРЗ  10% от МРЗ |
| 30. | Цени за паркиране на паркинг, собственост на общината:   * 1. Паркинг за тирове, други товарни автомобили и автобуси над 19 места   2. Паркинг за микробуси и леки автомобили | за срок от един месец- 35.00 лв./17.90 евро за брой място  за срок от шест месеца- 180.00 лв./92.03 евро за брой място  за срок от един месец-25.00 лв./12.78 евро за брой място  за срок от шест месеца-125.00 лв./63.91 евро за брой място  Цени с ДДС |
| 31. | Служебен абонамент – запазено паркомясто | за срок от един месец -24.00 лв./12.27 евро за брой място  Цена с ДДС |
| 32. | Такса за превозен билет на коледни елхи | 2.00 лв./1.02 евро плюс цената на контролната пластина |

**§ 18. Измененията и допълненията, в частта на превалутирането от лева в евро, влизат в сила от датата на въвеждане на еврото в Република България, съгласно § 6, ал. 1, т. 2 и ал. 2 от ПЗР на Закона за въвеждане на еврото в Република България.**

*Приложения:*

1. Проект на Наредба за изменение и допълнение на Наредба за определяне и администриране на местните такси и цени на услуги на територията на община Рудозем;
2. Мотиви към проект на Наредба за изменение и допълнение на Наредба за определяне и администриране на местните такси и цени на услуги на територията на община Рудозем;
3. Разпечатка от интернет страницата на Община Рудозем;
4. Справка по чл. 26, ал. 5 от Закона за нормативните актове.

СБ/

